Forskellen ligger i uddannelse, og din mulighed for at få tilskud til din behandling.For en kostvejleder uden autorisation gælder følgende:Man må faktisk kalde sig kostvejleder helt uden at have en uddannelse inden for kost og ernæring. Alle kan principielt kalde sig kostvejleder – helt lovligt og uden nødvendigvis at kunne dokumentere, at man har nogen som helst forstand på mad og kost. Man skal heller ikke kunne dokumentere, at man er i stand til at udføre kompetent kostvejledning eller give sundhedsforsvarlig behandling til andre.Der er ikke mulighed for at få tilskud til behandling fra Sygeforsikringen ”danmark” eller fra din sundhedsforsikring for behandling hos en kostvejleder uden autorisation.For en autoriseret klinisk diætist gælder følgende:Klinisk diætist er en beskyttet titel. Det betyder, at det kun er lovligt at kalde sig klinisk diætist, når man kan dokumentere, at man som minimum har en professionsbachelor (PBA) i Ernæring og Sundhed. PBA i Ernæring og Sundhed er et 3,5-årigt fuldtidsstudie med afsluttende bachelor-eksamen. Man kan først godkendes som autoriseret klinisk diætist efter afsluttet studie og bestået eksamen.Når du vælger en klinisk diætist som din behandler, har du garanti for, at behandleren har et indgående kendskab til kost og ernæring. En klinisk diætist er desuden uddannet til at tage hensyn til evt. sygdomshistorik og andre særlige behov og udfordringer, og give dig professionel og sundhedsmæssig forsvarlig kostvejledning og behandling.Du kan søge om tilskud til din behandling fra Sygeforsikringen “danmark”, når du vælger en autoriseret klinisk diætist som behandler.  Du har også mulighed for at søge om hel eller delvis dækning af beløbet til behandling fra din sundhedsforsikring.Læs også: Livsstilsklinikken, klinisk diætist i Kolding